รัฐบาลไทย-ข่าวทำเนียบรัฐบาล-“เพราะสังคมจะสงบสุขได้ต้องไม่มีคำว่า “ก้ำกึ่ง” มีแต่คำว่า “เป็นระเบียบเรียบร้อย”” นายอำเภอคลองหลวง สนองนโยบาย มท.1 นำชุดปฏิบัติการพิเศษฝ่ายปกครองสนธิกำลังตำรวจ สรรพสามิต จับกุมร้าน
วันจันทร์ที่ 29 มกราคม 2567
29/01/2567
“เพราะสังคมจะสงบสุขได้ต้องไม่มีคําว่า “ก้ํากึ่ง” มีแต่คําว่า “เป็นระเบียบเรียบร้อย”” นายอําเภอคลองหลวง สนองนโยบาย มท.1 นําชุดปฏิบัติการพิเศษฝ่ายปกครองสนธิกําลังตํารวจ สรรพสามิต จับกุมร้าน
นายอําเภอคลองหลวง สนองนโยบาย มท.1 นําชุดปฏิบัติการพิเศษฝ่ายปกครองสนธิกําลังตํารวจ สรรพสามิต จับกุมร้าน "ก้ํากึ่ง" ลักลอบเปิดสถานประกอบการไร้ใบอนุญาต หนําซ้ําชิดรั้วสถานศึกษามหาวิทยาลัยชื่อดัง
เมื่อวันที่ 28 ม.ค. 67 นายกองตรี อภิสรา เกษอินทร์ นายอําเภอคลองหลวง เปิดเผยว่า ที่ทําการปกครองอําเภอคลองหลวงได้สืบทราบจากแหล่งข่าวว่า มีร้านขายเหล้าชื่อดังในพื้นที่อําเภอคลองหลวง “ก้ํากึ่ง” เปิดให้บริการติดกับมหาวิทยาลัยธรรมศาสตร์ ศูนย์รังสิต ตําบลคลองหนึ่ง อําเภอคลองหลวง จังหวัดปทุมธานี โดยในแต่ละวันจะมีนักท่องเที่ยวเข้าใช้บริการวันละหลายร้อยคน
“ตนจึงได้มอบหมายให้สายลับอําเภอคลองหลวงเข้าตรวจสอบ พบว่ามีการเปิดให้บริการจริง มีการจําหน่ายสุรา และเล่นดนตรีสด สถานที่ตั้งอยู่บนชั้น 2 อาคารไม่มีเลขที่ โดยอยู่ในซอยถนนส่วนบุคคล ติดกับมหาวิทยาลัยธรรมศาสตร์ ศูนย์รังสิต โดยจากการสอดส่องบริเวณร้านไม่พบใบอนุญาต” นายกองตรี อภิสราฯ กล่าวในช่วงต้น
นายกองตรี อภิสรา เกษอินทร์ นายอําเภอคลองหลวง กล่าวต่ออีกว่า ทันทีที่ได้รับการยืนยันจากสายลับ ในคืนวันที่ 26 มกราคม 2567 เวลา 23.00 น. ต่อเนื่องเช้าวันที่ 27 มกราคม 2567 ตนพร้อมด้วยนายรัชพงศ์ ศิริมี ปลัดอําเภอหัวหน้ากลุ่มงานบริหารงานปกครอง นางสาวเย็นตา รุ่งสุวรรณ ปลัดอําเภอหัวหน้ากลุ่มงานทะเบียนและบัตร นายธงชัย อัครธรรมบดี ปลัดอําเภอหัวหน้าฝ่ายอนุญาตทางปกครอง นายธวัฒชัย กลับช่วย ปลัดอําเภองานสํานักงานอําเภอ นายไพทูรย์ แสงสวัสดิ์ ปลัดอําเภอหัวหน้าฝ่ายความมั่นคง จึงได้บูรณาการชุดปฏิบัติการพิเศษฝ่ายปกครองอําเภอคลองหลวงร่วมกับตํารวจสถานีตํารวจภูธรคลองหลวง อํานวยการโดย พันตํารวจเอก วิษณุรักษ์ พรหมเมศร์ รองผู้บังคับการตํารวจภูธรจังหวัดปทุมธานี รักษาราชการแทนผู้กํากับสถานีตํารวจภูธรคลองหลวง สรรพสามิตพื้นที่ปทุมธานี 2 นําโดยนางสาวรัตนา กําจาย นักวิชาการสรรพสามิตชํานาญการ และสมาชิกกองอาสารักษาดินแดนอําเภอคลองหลวงที่ 2 จํานวน 30 นาย ได้บุกจู่โจมจับกุมร้าน "ก้ํากึ่ง" พบนักท่องเที่ยวจํานวนมาก กําลังดื่มกินภายในร้านที่มีการแสดงดนตรีสด โดยพนักงานฝ่ายปกครองได้จับกุมเจ้าของร้านและร้องทุกข์กล่าวโทษในฐานความผิด “จําหน่ายสุราโดยไม่ได้รับอนุญาต” นําส่งพนักงานสอบสวนสถานีตํารวจภูธรคลองหลวงดําเนินคดีตามกฎหมาย นอกจากนี้ยังเป็นการกระทําฝ่าฝืนคําสั่ง คสช. ที่ 22/2558 และมีที่ตั้งติดกับมหาวิทยาลัยธรรมศาสตร์ ศูนย์รังสิต จึงเตรียมเสนอผู้ว่าราชการจังหวัดปทุมธานี สั่งปิดสถานที่และห้ามมิให้มีการเปิดสถานบริการหรือสถานประกอบการในสถานที่ดังกล่าวอีก
“การปฏิบัติการในครั้งนี้ ที่ทําการปกครองอําเภอคลองหลวงมุ่งเน้นการดําเนินการตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย นายอรรษิษฐ์ สัมพันธรัตน์ อธิบดีกรมการปกครอง และผู้ว่าราชการจังหวัดปทุมธานี โดยมุ่งเน้นการจัดระเบียบสังคม ปราบปรามผู้มีอิทธิพล และยาเสพติด จับกุมผู้ฝ่าฝืนกฎหมายอย่างเข้มข้นต่อเนื่อง เพื่อสร้างสังคมให้สงบสุข บ้านเมืองเป็นระเบียบเรียบร้อย ประชาชนมีความปลอดภัยในชีวิตและทรัพย์สิน ทั้งยังปกป้องเยาวชนให้ห่างไกลจากอบายมุข เพื่อสร้างพลเมืองที่มีคุณภาพให้กับประเทศชาติ ทําให้ประเทศชาติมั่นคง ประชาชนมีความสุขอย่างยั่งยืน” นายกองตรี อภิสราฯ กล่าวเพิ่มเติม
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood